ජාත්‍යන්තර මූල්‍ය අරමුදල විසින් සියලු ම සාමාජික රටවලට ඒවායේ විදේශ සංචිත ශක්තිමත් කිරීමට සහ මුදල් බවට හුවමාරු කරගත හැකි එස්.ඩී.ආර් හෙවත් විශේෂ ආදාන හිමිකම් බිලියන 650ක් වෙන් කර තිබෙනවා.ඒ අනුව ශ්‍රී ලංකාව, එම ආදාන හිමිකම් මිලියන 578ක් හෙවත් වර්තමාන විනිමය අනුපාතිකයට අනුව ඩොලර් මිලියන 816ක් ලබා ගැනීමට හිමිකම් ලබනවා.කෙසේ නමුත්, ජාත්‍යන්තර මූල්‍ය අරමුදලේ කළමනාකරණ අධ්‍යක්ෂිකා ක්‍රිස්ටලීනා ජියෝජියේවා සාමාජික රටවලින් ඉල්ලා සිටියේ අදාළ හිමිකම් ඥාණාන්විත අන්දමින් යොදා ගන්නා ලෙසයි.ශ්‍රී ලංකාවේ නිල විදෙස් සංචිතය පසුගිය මාසය අවසන් වනවිට ඩොලර් බිලියන 3යි දශම 8ක් දක්වා පහත වැටුණා.